EkBass/fiwiki-20250220-pages-articles huggingface dataset:
Haapasaari (Rauma)

Haapasaari on Rauman pohjoisosissa sijaitseva kaupunginosa. Se on ollut vielä 1700–1800-lukujen vaihtessa saari, mutta nykyään se kuuluu hyvin pitkälti mantereeseen. Tosin Nurmenlahdesta, Myllysalmesta ja ojista koostuva vesialue kiertää "varsinaista" Haapasaaren aluetta, mutta pohjois- ja länsirannalla lainehtii meri. Alue on pääasiassa haja-asutusaluetta, tosin joitain asumiskeskittymiä löytyy. Lisäksi Nurmenlahden rannoilla on runsaasti kesämökkejä. Alueella on myös jääkiekkokaukalo ja leikkikenttä, joiden hoidosta vastaa kylätoimikunta. Alueen ja lähialueen nähtävyyksiin lukeutuvat Omenapuumaan Natura-alueet, jotka eivät virallisesti kuulu Haapasaareen. Haapasaaressa sijaitsee vuonna 1801 rakennettu Haapasaaren kartano, joka on ollut muinoin kuninkaallinen hevostalli, Vanha-Lahden kartano sekä Kokkovuori, joka on jäänne Svekofennidien vuoristosta ja muotoutunut nykyiseen muotoonsa jääkauden aikana. Haapasaaressa on myös Laarinkallio, josta näkee Olkiluodon voimalaitoksen. Haapasaaressa on pidetty myös suunnistuksen SM-yökilpailut 2001. Haapasaaressa on noin 180 asukasta. Haapasaari rajoittuu mm. seuraaviin vesialueisiin: Sorkanlahti, Mustalahti, Haapasaarenvesi, Majaslahti, Nurmenlahti ja Myllysalmi. Haapasaaren läpi kulkeva tie on yleinen pyöräilijöiden ja lenkkeilijöiden reitti. Luokka:Rauman kaupunginosat Luokka:Rauman maalaiskunnan kylät
Der Mond

Der Mond (suom. Kuu) on Carl Orffin säveltämä ja librettoima satuooppera, joka perustuu Grimmin veljeksien satuun. Teoksen kantaesitys oli Münchenissä 5. helmikuuta 1939. == Henkilöt == * Kertoja (tenori) * Neljä nuorukaista, jotka varastavat kuun (kaksi baritonia, tenori, basso) * Maanviljelijä (baritoni) * Kunnanjohtaja (puherooli) * Vuokranantaja (puherooli) * Toinen kunnanjohtaja (mykkä rooli) * Petrus, vanha mies, joka huolehtii taivaan järjestyksestä (basso) * Pieni lapsi, joka huomaa kuun taivaalla (puherooli) * Ihmisiä jotka juopottelevat kapakassa ja antavat varastaa kuun itseltään, ihmisiä jotka iloitsevat varastetusta kuusta ja hautaavat kuolleet, ruumiita jotka kuu herättää henkiin (kuoro ja lapsikuoro) == Synopsis == === Tapahtumapaikka ja -aika === Maa ja manala satujen aikaan === Juoni === Vaellusmatkallaan neljä nuorukaista huomaa kuun loistavan tammen oksalla Nuorukaiset päättävät varastaa kuun ja viedä sen mukanaan pimeään kotimaahansa. He pitävät kuusta niin hyvää huolta, että jokainen heistä vaatii oikeuden viedä neljänneksen kuusta mukanaan hautaan. Sen seurauksena maan päällä tulee entistäkin pimeämpää. Kun viimeinenkin nuorukainen on kuollut, kuu kootaan manalassa jälleen kokonaiseksi. Kokonainen kuu loistaa niin voimakkaasti, että se herättää kuolleet henkiin. Jälleen elämään heränneet muodostavat kovaäänisen juomaporukan. Kova hälinä pelästyttää Petruksen, joka ryhtyy toimiin: ensin hän lähettää ukkosen ja salamoita, minkä jälkeen hän astuu manalaan. Siellä hän lyhyiden maljannostajaisten jälkeen rauhoittaa kuolleet ja vie kuun, levottomuuksien aiheuttajan, takaisin taivaalle. Eräs lapsi huomaa kuun loistavan jälleen taivaalla, ja ihmiset ottavat kuun iloiten vastaan. Luokka:1930-luvun musiikkiteokset Luokka:Saksankieliset oopperat Luokka:Carl Orffin teokset
Grünfeldin puolustus

Grünfeldin puolustus on shakkiavaus, joka alkaa tyypillisesti siirroilla :`1. d4 Rf6 2. c4 g6 3. Rc3 d5` Avaus on nimetty Ernst Grünfeldin mukaan, joka pelasi puolustuksen ensimmäisenä 1920-luvulla. Puolustus on sittemmin ollut monien tunnettujen pelaajien, kuten Vasili Smyslovin, Bobby Fischerin, Viktor Kortšnoin ja Pjotr Svidlerin käytössä. Garri Kasparov on myös usein käyttänyt puolustusta maailmanmestaruusotteluissa Anatoli Karpovia vastaan vuosina 1986, 1987 ja 1990 ja Vladimir Kramnikia vastaan vuonna 2000. ==Muunnelmia== Vaihtomuunnelma :`4. cxd5 Rxd5 5. e4` (ECO D85-D89) Tämä on Grünfeldin päämuunnelma 4.Lf4 muunnelma :`4. Lf4 Lg7 5. e3 c5 6. dxc5 Da5` Muunnelma sopii pelaajille, jotka eivät halua joutua vaihtomuunnelman sekavuuksiin. Se jatkuu melkein aina Grünfeldin gambiittina. Grünfeldin gambiitti :`4. Lf4 Lg7 5. e3 0-0` (ECO D83) Valkea voi ottaa gambiitin vastaan pelaamalla :`6. cxd5 Rxd5 7. Rxd5 Dxd5 8. Lxc7` tai hylätä sen siirroilla 6. Db3 tai 6. Tc1 mihin musta vastaa siirrolla 6...c5. Taimanov muunnelma :`4. Lg5` (ECO D80) Venäläinen muunnelma :`4. Rf3 Lg7 5. Db3` (ECO D96) Hidas muunnelma :`4. Rf3 Lg7 5. e3` (ECO D94) Neo-Grünfeldin puolustus :`3. f3 d5` (ECO D70-D79) :`3. g3 d5` Tämä muunnelma poikkeaa edellisistä siten, että valkea viivyttää kuningatarratsun kehittämistä ruutuun c3 siirtämällä kolmantena siirtonaan joko 3.f3 tai 3.g3, joista jälkimmäinen on yleisempi. ==Aiheesta muualla== *Online Guide to the Grünfeld *Chessgames: Grünfeld Gambit *Chessgames: Neo- Grünfeld 3.f3 *Chessgames: Neo-Grünfeld 3.g3 Luokka:Shakkiavaukset
Sony Ericsson K600i

Sony Ericsson K600i on Sony Ericssonin valmistama 3G-puhelin, joka julkistettiin vuonna 2005. Puhelin tukee GSM:ää kolmella taajuudella (900, 1800, 1900 MHz) ja UMTS-taajuudella. Puhelimen koko on: 104 × 45 × 19 mm ja sen paino on 105 grammaa. == Ominaisuudet == * Mediasoitin * Kalenteri * 1,3 megapikselin kamera videokuvauksella (QCIF) * Kuvausvalo * Videopuhelu * Bluetooth * Infrapunaportti * Usb-portti * RDS-radio kanavahakuominaisuudella * PlayNow™ == Lähteet == * Sony Ericsson K600i Luokka:Vuoden 2005 matkapuhelimet
Just for fun

Just for fun. Menestystarina on Linus Torvaldsin, Linuxin luojan, humoristinen omaelämäkerta, jonka hän kirjoitti yhdessä toimittaja David Diamondin kanssa. Kirja kertoo Torvaldsin näkemyksen itsestään ja Linuxin kehityksestä. Kirja on käännetty useille kielille, myös suomeksi ja ruotsiksi. == Lähteet == Luokka:Omaelämäkerrat Luokka:Kirjat Linuxista
Günter Guillaume

Günter Guillaume (1. helmikuuta 1927 – 10. huhtikuuta 1995) oli Itä-Saksan valtiollisen turvallisuuselimen Stasin agentti. Vuodesta 1956 lähtien Länsi- Saksassa toiminut Guillaume paljastui lopulta vuonna 1974 toimiessaan liittokansleri Willy Brandtin avustajana. Seuranneen skandaalin johdosta Brandt joutui eroamaan tehtävistään ja Guillaume tuomittiin 13 vuodeksi vankeuteen vakoilusta syytettynä. Hänen vaimonsa Cristelin saaman vankeusrangaistuksen pituus oli kahdeksan vuotta. Guillaume vapautettiin vuonna 1981 vaihtokaupassa länsimaisiin vakoojiin, jotka olivat jääneet kiinni itäblokin alueella. Guillaume julkaisi vuonna 1988 omaelämäkerrallisen teoksen Die Aussage. Luokka:Saksalaiset vakoojat Luokka:Itäsaksalaiset henkilöt Luokka:Vuonna 1927 syntyneet Luokka:Vuonna 1995 kuolleet da:Guillaume- skandalen
Stargazer

Stargazer on hard rock -yhtye Rainbow'n klassikkokappale ja yksi yhtyeen kuuluisimmista kappaleista. Se julkaistiin yhtyeen albumilla Rising vuonna 1976 ja se aloittaa levyn b-puolen. Yli kahdeksanminuuttisessa kappaleessa on mukana soittamassa Münchenin filharmoninen orkesteri ja jousisoittimia hyvin "ledzeppelinmaiseen" tapaan. == Kappaleen kuvaus == "Stargazer" alkaa rumpali Cozy Powellin lyhyellä rummutuksella, johon kitara ja basso tulevat mukaan. "Stargazer" kertoo egyptiläisen orjan elämästä, tuskasta ja taistelusta ja tarinaa jatkaa seuraava kappale "A Light in the Black", joka puolestaan kertoo orjan vapautumisesta ja elämästä sen jälkeen. Ritchie Blackmoren mukaan kappaleen idea syntyi kun hän joutui Deep Purple -yhtyeessä soittaessaan loukkuun hajonneeseen hissiin, jossa hän oli vähällä menehtyä tulen ja kaasun aiheuttamaan savuun ja hapettomuuteen, josta hänelle tuli myöhemmin mieleen tuska ja kärsimys, johon koko kappale viittaa. == Kokoonpano == * Ritchie Blackmore - kitara * Ronnie James Dio - laulu * Cozy Powell - rummut * Jimmy Bain - basso * Tony Carey - kosketinsoittimet * lisäksi mukana myös Münchenin filharmoninen orkesteri Luokka:Rainbow’n kappaleet Luokka:Vuoden 1976 kappaleet
Klubi.tv

Klubi.tv (kirjoitetaan myös muodossa klubi.tv) oli digitaalinen televisiokanava, joka aloitti toimintansa 1. syyskuuta 2007. Maanpäällisessä digitaalisessa tv-verkossa toimiva kanava oli ilmainen ja salaamaton. Klubi.tv oli Digiviihde-televisiokanavan sisarkanava. Kanava oli Fiamax Oy:n tuottama. Kanava lopetti lähetyksensä koko C-nipun alueella 1.1.2011. ==Ohjelmistoa== Klubi.tv lähetti 1980- ja 1990-luvun discomusiikkia ja kuvashow:ta klo 0.00–6.00 välisenä aikana. Klubi.tv lähetti myös fiksuhuutoa. Klubi.tv lähetti myös Texas hold 'em:ia. ==Lähteet== * Digiviihde teksti-tv s.104 (2.9.2007) * DigiTV-sivuston tiedote 28.12.2010 Luokka:Suomalaiset televisiokanavat Luokka:Vuonna 2007 perustetut televisiokanavat Luokka:Vuonna 2011 lakkautetut televisiokanavat
M/S Schippersgracht

M/S Schippersgracht () on alankomaalaisen Spliethoff -varustamokonsernin omistukseen rekisteröity monikäyttöinen rahtilaiva. Laiva on rakennettu vuonna 2000 Mitsubishi Heavy Industries -nimisellä telakalla, Japanissa. Kuollutta painoa Schippersgrachtilla on 21 402 tonnia ja jääluokitus on 1A eli alus pystyy useimmissa jääolosuhteissa kulkemaan yksin. Alus on rekisteröity Alankomaiden lipun alle ja sen kotisatama on Amsterdam. Schippersgrachtin sisaraluksia ovat: * M/S Scheldegracht * M/S Singelgracht * M/S Slotergracht * M/S Snoekgracht * M/S Spaarnegracht * M/S Spiegelgracht * M/S Stadiongracht * M/S Sluisgracht * M/S Spuigracht * M/S Statengracht * M/S Suomigracht * M/S Saimaagracht * M/S Sampogracht == Lähteet == == Aiheesta muualla == *Aluksen sijainti *Spliethoff: S-type Schippersgracht
Starstruck (kappale)

Starstruck on hard rock -yhtye Rainbow’n kappale ja single vuoden 1976 albumilta Rising. Kappale on tyylillisesti kyseisen albumin ”popahtavin”. == Kappaleen kuvaus == ”Starstruck” alkaa Ritchie Blackmoren yksinkertaisella kitarariffillä ja jatkuu sitä linjaa loppuun asti. Se on vuosien kuluessa muodostunut Risingin A-puolen suurimmaksi klassikoksi "Tarot Womanin" ohella. Kappale kertoo kitaristi Blackmorea aikoinaan vainonneesta ranskalaisesta naisfanista, jolla oli vuosikaudet tapana seurata Blackmorea paikasta toiseen. Tilanne kärjistyi naisen löydettyä Blackmoren asunnon, jolloin Blackmore usutti koiransa naisen kimppuun. == Kappaleet singlellä == A-puoli # B-puoli # * *Lähde: == Kokoonpano == *Ritchie Blackmore – kitara *Ronnie James Dio – laulu *Tony Carey – kosketinsoittimet *Jimmy Bain – bassokitara *Cozy Powell – rummut == Lähteet == Luokka:Rainbow’n kappaleet Luokka:Vuoden 1976 kappaleet
Jonathan Palmer

Jonathan Charles Palmer (s. 7. marraskuuta 1956 Lewisham, Englanti, Iso- Britannia) on yrittäjä ja entinen Formula 1 -kuljettaja. == Ura == Palmer voitti Formula 3 -mestaruuden 1981 ja Formula 2 -mestaruuden 1983, minkä jälkeen hän siirtyi ajamaan F1-sarjaan. F1-urallaan hän osallistui 88:ään Grand Prix'hin, joissa paras sijoitus oli neljäs sija ja joista hän keräsi 14 MM-pistettä. Vielä uransa jälkeen hän ajoi McLarenin testikuljettajana, ja osallistui McLaren F1 -auton kehitystyöhön. Jonathan Palmerin poika Jolyon Palmer on myös kilpa-autoilija ja entinen F1-kuljettaja. == Formula 1 -tulokset == Vuosi Talli Valmistaja Moottori 1 2 3 4 5 6 7 8 9 10 11 12 13 14 15 16 Sijoitus Pisteet 1983 TAG Williams Williams FW08C Cosworth V8 BRA USW FRA SMR MON BEL DET CAN GBR GER AUT NED ITA EUR 13 RSA - 0 1984 Skoal Bandit RAM Racing RAM 01 Hart S4 BRA 8 RSA Kesk. \- 0 1984 Skoal Bandit RAM Racing RAM 02 Hart S4 BEL 10 SMR 9 FRA 13 MON DNQ CAN DET Kesk. DAL Kesk. GBR Kesk. GER Kesk. AUT 9 NED 9 ITA Kesk. EUR Kesk. POR Kesk. \- 0 1985 West Zakspeed Zakspeed 841 Zakspeed S4 BRA POR Kesk. SMR DNS MON 11 CAN DET FRA Kesk. GBR Kesk. GER Kesk. AUT Kesk. NED Kesk. ITA BEL EUR RSA AUS - 0 1986 West Zakspeed Zakspeed 861 Zakspeed S4 BRA Kesk. ESP Kesk. SMR Kesk. MON 12 BEL 13 CAN Kesk. DET 8 FRA Kesk. GBR 9 GER Kesk. HUN 10 AUT Kesk. ITA Kesk. POR 12 MEX 10 AUS 9 \- 0 1987 Data General Team Tyrrell Tyrrell DG016 Cosworth V8 BRA 10 SMR Kesk. BEL Kesk. MON 5 DET 11 FRA 7 GBR 8 GER 5 HUN 7 AUT 14 ITA 14 POR 10 ESP Kesk. MEX 7 JPN 8 AUS 4 11\. 7† 1988 Tyrrell Racing Organisation Tyrrell 017 Cosworth V8 BRA Kesk. SMR 14 MON 5 MEX DNQ CAN 6 DET 5 FRA Kesk. GBR Kesk. GER 11 HUN Kesk. BEL 12 ITA DNQ POR Kesk. ESP Kesk. JPN 12 AUS Kesk. 14\. 5 1989 Tyrrell Racing Organisation Tyrrell 017B Cosworth V8 BRA 7 25\. 2 Tyrrell 018 SMR 6 Cosworth V8 MON 9 MEX Kesk. USA 9 CAN Kesk. FRA 10 GBR Kesk. GER Kesk. HUN 13 BEL 14 ITA Kesk. POR 6 ESP 10 JPN Kesk. AUS DNQ † 1.sija vuoden 1987 Jim Clark Cupista, joka suunniteltiin turbottomille autoille. ==Muuta== Ennen autourheilu-uraansa Palmer valmistui ja työskenteli lääkärinä Lontoossa. Eläkkeelle jäämisensä jälkeen hän siirtyi vuonna 1993 BBC:n kommentaattoriksi kuolleen James Huntin paikalle. Vuonna 1997 Britannian F1-lähetykset siirtyivät ITV:lle ja Palmerin tilalle kommentaattoriksi tuli Martin Brundle. Palmer perusti oman kilpasarjansa nimeltään Formula Palmer Audi, jonka kautta hän alkoi manageroida kilpakuljettaja Justin Wilsonia Formula 1:iin. Palmer on toiminut myös yrittäjänä hankkimalla omistukseensa Bedford Autodromen sekä Brands Hatchin kilparadat. Hänen poikansa Jolyon Palmer ja Will Palmer ovat myös kilpa-autoilijoita. ==Lähteet== Luokka:Brittiläiset Formula 1 -kuljettajat Luokka:British Touring Car Championship -kuljettajat Luokka:Vuonna 1956 syntyneet Luokka:Elävät henkilöt
Persiankielinen Wikipedia

Persiankielinen Wikipedia ( Vikipedia, Daneshname-ye Azad) on Wikipedian persiankielinen versio. Se perustettiin tammikuussa 2004. 16. joulukuuta 2004 se rikkoi 1 000 artikkelin rajan, 10 000 artikkelin rajan 18. helmikuuta 2006, 100 000 artikkelin rajan 25. elokuuta 2010 ja 150 000 artikkelin rajan 22. toukokuuta 2011. Nykyään artikkeleita on noin . Persiankielinen Wikipedia
Soitinyhtye

Soitinyhtye on nimitys yhtyeestä, jossa ei ole laulusolistia. Esimerkiksi yhtyeistä, jotka soittavat rautalankamusiikkia, käytetään nimitystä rautalankayhtye. Soitinyhtye ei aina esiinny yksin, vaan toisinaan voi toimia esimerkiksi toisen artistin taustayhtyeenä. == Tunnettuja soitinyhtyeitä == * Agents (osittain) * The Shadows (suurelta osin) * The Ventures (suurelta osin) Luokka:Yhtyeet
Tanskankielinen Wikipedia

Tanskankielinen Wikipedia () on Wikipedian tanskankielinen versio. 17. heinäkuuta 2007 tanskankielinen Wikipedia rikkoi 65 000 artikkelin rajan. 1. lokakuuta 2012 siellä oli 169 654 artikkelia. Viimeisimpien tilastotietojen mukaan artikkeleita on yli .Meta.wikimedia.org == Katso myös == *Ruotsinkielinen Wikipedia *Kirjanorjankielinen Wikipedia *Uusnorjankielinen Wikipedia == Lähteet == == Aiheesta muualla == Tanskankielinen Wikipedia pl:Edycje językowe Wikipedii#D
Bob Hastings

Bob Hastings (18. huhtikuuta 1925 Brooklyn, New York – 30. kesäkuuta 2014 Burbank, Kalifornia) oli yhdysvaltalainen näyttelijä, joka tunnetaan parhaiten 1960-luvulta luutnantti Elroy Carpenterin roolistaan televisiosarjassa McHale’s Navy. ==Ura== Hastings aloitti uransa radiossa, josta hän myöhemmin siirtyi näyttelijäksi televisioon 1950-luvulla. Tämän myötä Hastings esiintyi useissa sarjoissa, joista merkittävimmät olivat McHale’s Navy, Perhe on pahin ja General Hospital. Uransa loppuvaiheessa hän toimi enimmäkseen ääninäyttelijänä James Gordonin roolissa ja teki samalla äänirooleja kolmeen videopeliin. Hänen nuorempi veljensä Don Hastings on myös näyttelijä, joka on näytellyt vuodesta 1982 asti televisiosarjassa As the World Turns. ==Lähteet== Luokka:Yhdysvaltalaiset näyttelijät Luokka:Videopelien ääninäyttelijät Luokka:Vuonna 1925 syntyneet Luokka:Vuonna 2014 kuolleet
Lasten Eurovision laulukilpailu 2003

Historiansa ensimmäinen Lasten Eurovision laulukilpailu järjestettiin Kööpenhaminassa, Tanskassa 15. marraskuuta 2003. Tapahtumapaikkana toimi Forum Arena. Kilpailuun osallistui 16 maata ja Kroatian edustaja Dino Jelusić voitti kilpailun kappeleella "Ti Si Moja Prva Ljubav". == Osallistujat == Nro Maa Edustaja Kappale Sijoitus Pisteet 01 Nicolas Ganopoulos "Fili gia panta" 8 53 02 Dino Jelusić "Ti Si Moja Prva Ljubav" 1 134 03 Theodora Rafti "Mia Efhi" 14 16 04 Volha Satsiuk "Tantsuy" 4 103 05 Dzintars Cica "Tu esi vasarā" 9 37 06 Marija & Viktorija "Ti Ne me Poznavaš" 12 19 07 Kasia Zurawik "Coś Mnie Nosi" 16 3 08 2U "Sinnsykt Gal Forelsket" 13 18 09 Sergio "Desde El Cielo" 2 125 10 Bubu "Tobele Sunt Viaţa Mea" 10 35 11 X!NK "De Vriendschapsband" 6 83 12 Tom Morley "My Song For The World" 3 118 13 Anne Gadegaard "Arabiens Drøm" 5 93 14 The Honeypies "Stoppa Mig" 15 12 15 Sarah Harrison "Like A Star" 7 56 16 Roel "Mijn Ogen Zeggen Alles" 11 23 ==Lähteet== Luokka:Lasten Eurovision laulukilpailu Luokka:Vuoden 2003 musiikki
Tiberius Claudius Maximus

Tiberius Claudius Maximus (eli ensimmäisellä vuosisadalla) oli roomalainen sotilas, joka oli vähällä saada Daakian kuninkaan Decebaluksen vangiksi. Decebalus teki kuitenkin itsemurhan mieluummin kuin suostui antautumaan vangiksi roomalaisille. Maximus leikkasi Decebaluksen pään irti ja vei sen keisari Trajanukselle. Maximuksen hautakivi on löydetty. Maximus aloitti uransa ratsumiehenä legio VII Claudiassa, jossa hän saavutti vexillariuksen arvon. Hänet palkittiin urhoollisuudesta Domitianuksen daakialaissodan aikana. Vaikka Maximus oli roomalainen, hän otti tämän jälkeen pestin auxilia- joukoissa ja palveli siellä duplicariuksena. Maximus taisteli apujoukoissa kummassakin Trajanuksen daakialaissodassa ala II Pannoniorumissa. Jos Maximus oli palvellut legioonassa vaadittavat kymmenen vuotta, hän oli noin 45-vuotias ottaessaan kiinni Decebaluksen, joka oli paennut roomalaisia joukkoja. Heti kun Decebalus näki, ettei pääsisi karkuun, hän otti itseltään hengen daakialaisten käyttämällä falx-miekalla. Maximus vangitsi Decebaluksen saattueen, johon kuului kaksi tämän lasta. Decebaluksen pään Maximus vei Trajanukselle, joka lähetti sen Roomaan, jossa se heitettiin nähtäväksi Scalae Gemoniaelle. Maximus palkittiin muun muassa nimittämällä hänet decurioniksi. Myöhemmin Maximus palveli myös Trajanuksen Parthian sodassa. == Lähteet == * == Aiheesta muualla == * The Captor of Decebalus a New Inscription from Philippi Sivulla on Maximuksen hautakiven teksti. * Tiberius Claudius Maximus - Romanarmy.com Luokka:Roomalaiset sotilaat
Grand Hotel Europe

Grand Hotel Europe () (alkuperäinen nimi Hôtel d’Europe, ). on Pietarin arvostetuimpia hotelleja Nevsky Palacen ja Astorian ohella. Se sijaitsee kaupungin pääkadun Nevski prospektin ja Mihailovskaja-kadun kulmassa lähellä Kazanin katedraalia, Gostinyi Dvor -tavarataloa ja Venäläistä museota. Hotelli rakennettiin vuosina 1873–1875 arkkitehti L. F. Fontanin suunnitelman mukaan ja avattiin 28. tammikuuta 1875. 1910-luvulla Fredrik Lidval lisäsi julkisivuun jugendtyylisiä aiheita. Санкт-Петербург Энциклопедия, haettu 2.9.2007 Rakennus peruskorjattiin vuosina 1989–1991, jolloin nimeksi tuli Grand Hotel Europe. == Lähteet == == Aiheesta muualla == *Grand Hotel Europen viralliset sivut Luokka:Venäjän hotellit Luokka:Pietarin rakennukset ja rakennelmat
Kultabokombali

Kultabokombali (Hapalemur aureus) on makien heimoon kuuluva puoliapina, joka elää vain Madagaskarilla. Laji löydettiin vasta vuonna 1983.Helsingin Sanomat 9.2.2010: Merkillisten eläinten saari Se on IUCN:n luokituksen mukaan äärimmäisen uhanalainen. Yksilöitä lienee jäljellä noin tuhat. == Ulkonäkö ja koko == Kultabokombalilla on tummat, sydämenmuotoiset kasvot, joita reunustaa kellanoranssi parta. Muu osa turkista on oranssinruskea. Naaras on muuten samanlainen kuin uros, mutta sen selkä on hiukan harmahtavampi.Arkive.org (myös kuva edestä) == Levinneisyys ja elinympäristö == Kultabokombalit elävät Madagaskarin kaakkoisosien soistuvissa metsissä. == Elintavat == Kultabokombalit liikkuvat pienissä ryhmissä, joissa on kahdesta kuuteen jäsentä. Ne ovat aktiivisimpia aamulla ja illalla. == Ravinto == Kultabokombalit syövät ruokoja ja bambun versoja, mieluiten Cephalostachium viguieri -bambua. == Lähteet == Luokka:Makit Luokka:Uhanalaiset nisäkkäät
Munapirtti

Munapirtti () on saari Suomenlahden pohjoisrannikolla Pyhtään kunnassa. Saaren suurin pituus on noin 8,5 km. Munapirtissä on kolme kylää. Munapirtin kylään kuuluu saaren itäpään lisäksi länsipään Tuuski (). Saaren keskiosissa sijaitsevat Hinkapyöli () ja Malmi (). Mantereesta saaren erottaa kapeat Keihässalmi () ja Kirksalmi (). Munapirtin ja mantereen väliin jää Purolanlahti () ja Santaniemenselkä (). Munapirtti sai Keihässalmen kautta lauttayhteyden mantereelle vuonna 1960 ja siltayhteyden vuonna 1969. Saaressa toimi ruotsinkielinen kansakoulu vuosina 1906–1970. == Lähteet == ==Aiheesta muualla== *Munapirtin kotisivu Luokka:Suomenlahden saaret Luokka:Suomen merialueiden saaret Luokka:Pyhtään luonto
Friedrich Wöhler

Friedrich Wöhler (31. heinäkuuta 1800 – 23. syyskuuta 1882) oli saksalainen kemisti. Hän syntetisoi vahingossa ensimmäisenä ureaa yrittäessään tuottaa ammoniumsyanaattia hopeasyanidista ja ammoniumkloridista vuonna 1828. Se oli ensimmäinen orgaaninen synteesi ja osoitti, ettei ole olemassa mystistä elämän voimaa. Wöhler teki myös varhaisia havaintoja kemiallisten yhdisteiden isomerioista. Wöhler havaitsi esimerkiksi urean CO(NH2)2 ja ammoniumsyanaatin NH4CNO välisen rakenneisomerian. Wöhler tunnetaan myös monien alkuaineiden eristämisestä. Wöhler oli Jöns Berzeliuksen oppilas. Hän teki urallaan myös paljon yhteistyötä Justus von Liebigin kanssa. == Lähteet == * Luokka:Saksalaiset kemistit Luokka:Vuonna 1800 syntyneet Luokka:Vuonna 1882 kuolleet
Autesion

Autesion () oli kreikkalaisessa mytologiassa Tisamenoksen poika ja Theran, jonka mukaan Theran kaupunki nimettiinPausanias, Periegesis tes Hellados ('Kreikan kuvaus') 3.15.6 (engl. käännös), ja ArgeianApollodoros, Bibliotheke ('Kirjasto') 2.8.2 (engl. käännös), joka meni myöhemmin naimisiin Aristodemoksen kanssa, isä. Autesionista tuli isänsä jälkeen Theban kuningas, mutta Laioksen ja Oidipuksen fuurioiden purettua kostoaan hänen, hän oraakkelin neuvosta asettui asumaan doorialaisten joukkoon. Hänen seuraajakseen valittiin Damasikhthon, Ofelteen poika.Pausanias, Periegesis tes Hellados ('Kreikan kuvaus') 9.5.15–16 (engl. käännös) ==Lähteet== Luokka:Theban kuninkaat
Sait Faik Abasıyanık

Sait Faik Abasıyanık (1906 Adabazarı Turkki – 1954 Istanbul, Turkki) oli turkkilainen kirjailija. Hänet muistetaan varsinkin novelleista, mutta hän julkaisi myös romaaneja ja runoja. Hänen äitinsä perusti 1955 hänen nimeään kantavan kirjallisuuspalkinnon Sait Faik Armağanı. Abasıyanık syntyi Adapazarıssa ja aloitti opintonsa Istanbulissa. Isänsä painostuksesta hän luki taloustiedettä; palattuaan Sveitsistä ja Ranskasta kotimaahan Abasıyanık kuitenkin aloitti työnsä turkin kielen opettajana. Abasıyanık omistautui vuodesta 1934 kirjoitustyölle. Hän vietti huomattavan osan ajastaan Burgazadan saarella. Hän kuoli vain 47-vuotiaana kirroosiin. Abasıyanık kuvaa suurkaupunkilaisten ja saariston kalastajien elämää toisaalta realistisesti, toisaalta luonnosmaisesti. == Lähteet == ==Aiheesta muualla== Luokka:Turkkilaiset kirjailijat Luokka:Vuonna 1906 syntyneet Luokka:Vuonna 1954 kuolleet
Oak Alley Plantation

Oak Alley Plantation on historiallinen plantaasi Vacherien kaupungissa Louisianassa, Yhdysvalloissa. Se sijaitsee Mississippi-joen varrella, ja se on suojeltu kansallishistoriallisena kohteena. Plantaasi on nimetty sen päärakennukselta Mississippi-joelle johtavan karaktäärisen, 240-metriä pitkän tammikujan mukaan, jossa on 28 tasaisin välimatkoin sijoitettua puuta joiden uskotaan olevan ainakin 100 vuotta vanhempia kuin päärakennus. Plantaasin alkuperäinen nimi on Bon Séjour. Sen päärakennus rakennettiin vuosien 1837 ja 1839 välillä liikemies Jacques Telesphore Romanille. Sen suunnitteli todennäköisesti Romanin appi, Joseph Pilie, joka työskenteli arkkitehtina. Rakennuksen julkisivua koristavat 28 doorilaista pylvästä. Plantaasi myytiin huutokaupassa vuonna 1866. Omistajavaihdosten jälkeen plantaasi oli päässyt pahasti rappeutumaan 1920-luvulla. Vuonna 1925 alueen ostivat Andrew ja Josephine Stewart. Stewartien toimesta plantaasia restauroitiin laajalti arkkitehti Richard Kochin johdolla. Stewartien kuoltua plantaasin hallinta päätyi Oak Alley Foundation -järjestölle, joka avasi plantaasin yleisölle. Oak Alley Plantation lähettyvillä on myös toinen kuuluisa plantaasi nimeltä Laura Plantation, joka paloi pahasti vuonna 2005. == Aiheesta muualla == * Viralliset sivut * Tietoa plantaasista Yhdysvaltain National Park Servicen sivuilla Luokka:Maatilat Luokka:Yhdysvaltain kotimuseot Luokka:Louisianan rakennukset ja rakennelmat Luokka:National Register of Historic Places -kohteet Louisianassa
Lintulammen koulu

Lintulammen koulu on Oulussa Höyhtyän kaupunginosassa sijaitseva koulu. Koulu perustettiin vuonna 1959 ja sen entinen nimi oli Nokelan koulu. Koulurakennuksen on suunnitellut Oulun kaupunginarkkitehti Martti Heikura. Koulussa vuosiluokat ovat ensimmäisestä luokasta kuudenteen luokkaan. Koulun nykyisenä rehtorina toimii Pauliina Aula-Kyrö. Lintulammen koulu sai vuonna 2007 keväällä Vihreä lippu -palkinnon. ==Lähteet== ==Aiheesta muualla== *Lintulammen koulun kotisivut Luokka:Höyhtyä Luokka:Oulun peruskoulut
Jarno Tenkula

Jarno Tenkula (s. 16. kesäkuuta 1982 Oulu) on suomalainen jalkapalloilija, joka edustaa Kakkosessa pelaavaa Jalkapalloseura HerculestaKaksi sopimusta lisää. Hän on pelipaikaltaan hyökkääjä. Tenkula liittyi Rovaniemen Palloseuran miehistöön ennen Veikkausliiga-kautta 2009. Tenkula ei ehtinyt pelata peliäkään Liigacupissa, sillä hän loukkasi jalkansa ensimmäisissä harjoituksissaan ja oli poissa pelikentiltä puolen vuoden ajan. Tenkula kärsi myös muista loukkaantumisista RoPS:ssa ja pelasi kahden kauden aikana vain 22 sarjaottelussa. Kaudella 2011 Tenkula siirtyi PS Kemi Kingsiin, mutta loukkaantuminen esti pelaamisen. Kaudella 2011 ja 2012 hän esiintyi FC Oulun Pallon riveissä. Kaudella 2013 Tenkula edusti Oulun Rotuaarin Palloa, joka pelasi kauden 2013 Kakkosessa. Kaudeksi 2014 Tenkula siirtyi saman sarjatason Oulun Palloseuraan. Maaliskuussa 2016 Tenkula siirtyi JS Herculesin riveihin. Aikaisemmin Tenkula on pelannut AC Oulussa, Vaasan Palloseurassa ja Tornion Pallossa. ==Lähteet== ==Aiheesta muualla== *Tenkula transfermarktin sivuila Luokka:Suomalaiset jalkapalloilijat Luokka:Vuonna 1982 syntyneet Luokka:Elävät henkilöt
Viiltäjä

Viiltäjä voi tarkoittaa ainakin seuraavia: * Viiltäjä (From Hell), televisioesityksissä käytetty nimi Albert ja Allen Hughesin ohjaamalle jännityselokuvalle vuodelta 2001 * Viiltäjä (alkup.Lo squartatore di New York, engl. The New York Ripper), Lucio Fulcin ohjaama kauhu/jännityselokuva vuodelta 1982
Saksan Grand Prix 1980

Saksan Grand Prix 1980 oli Formula 1 -sarjan osakilpailu, joka ajettiin 10. elokuuta 1980 Hockenheimringillä Saksassa. Kilpailun voitti Ligierillä ajanut Jacques Laffite. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 26 Jacques Laffite Ligier-Ford 45 1.22.59,73 5 9 2 28 Carlos Reutemann Williams-Ford 45 + 3,19 4 6 3 27 Alan Jones Williams-Ford 45 + 43,53 1 4 4 5 Nelson Piquet Brabham-Ford 45 + 44,48 6 3 5 23 Bruno Giacomelli Alfa Romeo 45 + 1.16,49 19 2 6 2 Gilles Villeneuve Ferrari 45 + 1.28,72 16 1 7 11 Mario Andretti Lotus-Ford 45 + 1.33,01 9 8 30 Jochen Mass Arrows-Ford 45 + 1.47,75 17 9 29 Riccardo Patrese Arrows-Ford 44 + 1 krs. 10 10 4 Derek Daly Tyrrell-Ford 44 + 1 krs. 22 11 8 Alain Prost McLaren-Ford 44 + 1 krs. 14 12 9 Marc Surer ATS-Ford 44 + 1 krs. 13 13 1 Jody Scheckter Ferrari 44 + 1 krs. 21 14 14 Jan Lammers Ensign-Ford 44 + 1 krs. 24 15 3 Jean-Pierre Jarier Tyrrell-Ford 44 + 1 krs. 23 16 12 Elio de Angelis Lotus-Ford 43 Renkaan laakerit 11 Kesk. 7 John Watson McLaren-Ford 39 Moottori 20 Kesk. 15 Jean-Pierre Jabouille Renault 27 Moottori 2 Kesk. 16 René Arnoux Renault 26 Moottori 3 Kesk. 31 Eddie Cheever Osella-Ford 23 Vaihdelaatikko 18 Kesk. 25 Didier Pironi Ligier-Ford 18 Voimansiirto 7 Kesk. 20 Emerson Fittipaldi Fittipaldi-Ford 18 Jarrut 12 Kesk. 21 Keke Rosberg Fittipaldi-Ford 8 Renkaan laakerit 8 Kesk. 6 Hector Rebaque Brabham-Ford 4 Vaihdelaatikko 15 DNQ 50 Rupert Keegan Williams-Ford Karsiutui DNQ 10 Harald Ertl ATS-Ford Karsiutui == Muuta == *Paalupaikka: Alan Jones – 1.45,85 *Nopein kierros: Alan Jones – 1.48,49 (kierroksella 43) == Lähteet == Luokka:Formula 1 -kausi 1980 Luokka:Saksan Grand Prix
Leveäkuonobokombali

Leveäkuonobokombali eli leveänenämaki (Prolemur simus, syn. Hapalemur simus) on puoliapina, joka elää Madagaskarilla. Se on IUCN:n luokituksen mukaan äärimmäisen uhanalainen. == Ulkonäkö ja koko == Leveäkuonobokombali kasvaa 85–90 cm pitkäksi ja painaa runsaat kaksi kiloa. Sen tuuhea turkki on selkäpuolelta vihertävänruskea, vatsapuolelta harmahtavampi. Sen korvissa on vaaleat tupsut. Vastikään on löytynyt oranssinsävyisempi värimuunnos.Arkive.org (myös kuva) == Levinneisyys == Leveäkuonobokombalit elävät Madagaskarin kaakkoisosissa. == Ravinto ja elintavat== Leveäkuonobokombalit syövät ruokoja ja bambun versoja, mieluiten Cephalostachium viguieri -bambua. Ne aterioivat aamulla sekä illalla ja liikkuvat ryhmissä, joissa on yleensä 4–7, joskus jopa 12 jäsentä.Animal Info == Lähteet == Luokka:Makit Luokka:Uhanalaiset nisäkkäät Luokka:Äärimmäisen uhanalaiset lajit
Ideogrammi

Ideogrammi eli käsitemerkki (tai ideografi) on käsitettä kuvaava graafinen symboli tai sanamerkki. Kuvataiteessa ideogrammilla tarkoitetaan kuvallista ilmausta, jonka osien suhteilla on ratkaiseva merkitys. Ideogrammeja ovat esimerkiksi karttojen symbolit, liikennemerkit ja matemaattiset symbolit. Ideogrammi on yleensä kielestä riippumaton (vertaa piktogrammi). Kiinan kirjoitusmerkkejä kutsutaan usein ideogrammeiksi, mutta sopivampi nimitys niille on "sanamerkki", koska ne eivät tarkoita ideoita sinänsä, vaan (yksitavuisia) sanoja. "Sanamerkillä" tosin tarkoitetaan myös sellaista tavaramerkkiä, joka on sana. == Katso myös == * Hymiö * Kuvake * Sona == Lähteet == * Luokka:Kirjoitusjärjestelmät Luokka:Symbolit
Pohjanmaan rantatie

pienoiskuva|Pohjanmaan rantatien opaste seututiellä 847 Kempeleen Riihivainiolla. pienoiskuva|Pohjanlahden rantatien opaste yhdystiellä 2170 Eurajoen Irjanteella. Pohjanmaan rantatie (matkailutienä Pohjanlahden rantatie) on Pohjanlahden ympäri Turusta Tukholmaan kulkenut historiallinen maantie ja vanha postireitti. Se yhdisti jo myöhäiskeskiajalla Varsinais- Suomen, Satakunnan ja Pohjanmaan Ruotsin eteläosiin saakka. Rantatietä pitkin kulki keskiajalla Turun ja Korsholman linnojen välinen yhteydenpito. 1600-luvulta lähtien postitalonpojat kuljettivat postia tiellä osittaista verovapautta vastaan. Rantatien varrella ja sen lähiympäristössä on useita valtakunnallisesti merkittäviä kulttuurihistoriallisia ympäristöjä, arvokkaita maisema-alueita sekä luontokohteita. Vuonna 2010 tien reitille sen Suomen puoleiselle osalle perustettiin matkailutie nimellä Pohjanlahden rantatie. Matkailutie noudattaa historiallisen tien reittiä osittain mutta kulkee osittain muita, uudempia ja suurempia teitä. Pohjanmaan rantatie on luokiteltu Suomen valtakunnallisesti merkittäviin rakennettuihin kulttuuriympäristöihin. ==Tien reitti== Nykyisen Suomen alueella tie seuraili länsirannikkoa. Sen rakentamisaikataulusta tai vaiheista ei ole varmuutta, mutta todennäköisesti tietä on rakennettu keskiajalta lähtien. 1550-luvulla tie oli rakennettu Korsholmaan, joidenkin tietojen mukaan Kokkolaan saakka. Lisäksi Pohjanlahden ympäri kulkenutta talvitietä lienee käytetty jo myöhäiskeskiajalla. Suomen teiden historia I 1974, s. 61.Mauranen 1999, ss. 173–174. Ouluun saakka vaunuilla ajettava tie on ulottunut 1600-luvun loppupuolella ja Tornioon 1750-luvulla.Suvanto 2000, s. 2 (PDF-sivu 5). Nykyisen Ruotsin alueella kulkeneet osuudet ovat valmistuneet suunnilleen samaa tahtia Suomen puolisten osuuksien kanssa.Mauranen 1999, s. 174 Postilinja Pohjanlahden ympäri Turusta Tukholmaan aloitti jo 1644. ==Rantatien nykyinen käyttö== Nykyisin valtatiet 8 ja 4 ovat syrjäyttäneet rantatien. Joitain osuuksia tiestä on kuitenkin edelleen käytössä. Tällaisia osuuksia ovat muun muassa Pateniementie Oulussa sekä Simonkyläntie Simossa. Viimeksi mainittu on myös museotie.Suvanto 2006, s. 8 (PDF-sivu 11). Pohjanmaan rantatie sai Liikennevirastolta valtakunnallisen matkailutiestatuksen vuonna 2010. Rantatie toimii maantieteellisesti kokoavana historiallisena tienä, jolta erkanevat muun muassa Revontultentie, Tervan tie sekä Sininen tie ja joka liittyy myös Saariston rengastiehen. Pohjanlahden Rantatien taustavoimana on Kasitie ry – Riksåttan rf , jonka alaisuuteen perustettu matkailutietoimikunta kehittää ja markkinoi syksystä 2012 lähtien matkailutietä. Kasitie ry – Riksåttan rf viitattu 6.11.2012. ==Lähteet== * * * * * ===Viitteet=== ==Aiheesta muualla== * Pohjanlahden Rantatie * * * Luokka:Suomen historialliset tiet Luokka:Suomen matkailutiet Luokka:Varsinais-Suomen historia Luokka:Satakunnan historia Luokka:Pohjanmaan historia Luokka:Valtakunnallisesti merkittävät rakennetut kulttuuriympäristöt Suomessa
Alektor

Alektor oli kreikkalaisessa mytologiassa Argoksen kuningas ja Anaksagoraan poika. Hänellä oli poika, Ifis, joka seurasi häntä valtaistuimelle hänen kuolemansa jälkeen.Pausanias, Periegesis tes Hellados ('Kreikan kuvaus') 2.18.5 (engl. käännös) ==Lähteet== Luokka: Kreikkalainen mytologia
Täplänenämarakatti

Täplänenämarakatti eli valkokuonomarakatti (Cercopithecus nictitans) on afrikkalainen, hyvin pienikokoinen apinalaji. Lajin uudeksi suomenkieliseksi nimeksi on ehdotettu valkokuonomarakattia, jota Suomen Lajitietokeskus suosittelee käyttämään. == Ulkonäkö ja koko == Täplänenämarakatin nenässä on valkoinen pilkku. Sillä on poskipussit joissa se voi kuljettaa ruokaa hamsterien tapaan. Aikuinen naaras painaa noin neljä kiloa, koiras jopa kuusi kiloa.The primata == Levinneisyys == Täplänenämarakatteja elää Länsi- ja Keski-Afrikassa: sen kotimaita ovat Angola, Kamerun, Keski-Afrikan tasavalta, Kongon tasavalta, Kongon demokraattinen tasavalta, Norsunluurannikko, Päiväntasaajan Guinea, Gabon, Liberia ja Nigeria. == Elintavat == Täplänenämarakatit elävät puissa 13–60 jäsenen perheryhminä. Ne ovat aktiivisia lähinnä päiväsaikaan. Tärkeintä ravintoa ovat hedelmät ja siemenet. == Lähteet == Luokka:Marakattiapinat
Sinimarakatti

Sinimarakatti (Cercopithecus mitis) on häntäapinoiden heimoon kuuluva Afrikassa tavattava apinalaji. == Ulkonäkö ja koko == Sinimarakatin yleisväri on harmaa; sinistä voi hyvällä tahdolla nähdä sen lähes karvattomassa naamassa. Kaulassa on valkoinen kaulus, käsivarret ovat muuta kehoa tummemmat. Tyypillinen pituus (ilman häntää) on 50–65 cm. Koiras voi painaa kuusi kiloa, naaras jää alle viisikiloiseksi.Animal diversity == Levinneisyys == Sinimarakatteja elää Afrikan itä-, keski- ja eteläosissa. == Elintavat == Sinimarakatit elävät puissa 10–40 jäsenen perheryhminä, joihin kuuluu yksi aikuinen koiras ja useita naaraita sekä näiden keskenkasvuiset jälkeläiset. Ne ovat aktiivisia lähinnä päiväsaikaan. Tärkeintä ravintoa ovat hedelmät ja lehdet, mutta myös hidasliikkeiset selkärangattomat kuten etanat, toukat ja madot maistuvat marakateille. == Alalajit == * Cercopithecus mitis subsp. albogularis (Sykes, 1831) * Cercopithecus mitis subsp. albotorquatus de Pousargues, 1896 * Cercopithecus mitis subsp. boutourlinii Giglioli, 1887 * hopeamarakatti (Cercopithecus mitis subsp. doggetti Pocock, 1907) * Cercopithecus mitis subsp. erythrarchus Peters, 1852 * Cercopithecus mitis subsp. francescae Thomas, 1902 * Cercopithecus mitis subsp. heymansi Colyn & Verheyen, 1987 * kultamarakatti (Cercopithecus mitis subsp. kandti Matschie, 1905) * Cercopithecus mitis subsp. kolbi Neumann, 1902 * Cercopithecus mitis subsp. labiatus I.Geoffroy Saint-Hilaire, 1842 * Cercopithecus mitis subsp. mitis * Cercopithecus mitis subsp. moloneyi Sclater, 1893 * Cercopithecus mitis subsp. monoides I.Geoffroy Saint-Hilaire, 1841 * Cercopithecus mitis subsp. nyasae * Cercopithecus mitis subsp. opisthostictus Sclater, 1894 * Cercopithecus mitis subsp. stuhlmanni Matschie, 1893 * Cercopithecus mitis subsp. zammaranoi de Beaux, 1924 == Lähteet == Luokka:Marakattiapinat
Liikanen

Liikanen tarkoittaa seuraavia: * Liikanen, Oulun kaupunginosa ==Sukunimi== * Ali Liikanen (s. 1996), jääkiekkoilija * Elina Liikanen (s. 1959), taidemaalari * Erkki Liikanen (s. 1950), poliitikko, Suomen Pankin pääjohtaja 2004–2018 * Erkki Liikanen (s. 1943), laulaja, lauluntekijä ja näyttelijä * Herman Liikanen (1835–1926), suomalainen vapaustaistelija * Ilkka Liikanen, elokuva- ja teatteriohjaaja * Ilkka Liikanen (s. 1955), historiantutkija, professori * Minna Liikanen (s. 1985), suomalainen kuvataiteilija, johtamisen asiantuntija ja kasvatustieteilijä * Nora Liikanen (s. 1981), jääkiekkoilija * Saana Liikanen, laulaja, Idols-finalisti * Veli Liikanen (s. 1979), nuorisotutkija ja Vihreiden puoluesihteeri. Luokka:Luettelot henkilöistä sukunimen mukaan
Kristiansandin tykkimuseo

Kristiansandin tykkimuseo () sijaitsee Møvikissä Kristiansandissa Norjassa. Sen ylläpitäjänä toimii Stiftelsen Kristiansand Kanonmuseum. Museossa on viimeinen jäljellä oleva kappale maailman toiseksi suurimmasta maalle asennetusta, 38 cm kaliiberisestarannikkotykistön kanuunasta mallia SK C/34 (jota käytettiin myös taistelulaivoissa Tirpitz ja Bismarck). Kyseinen patteristo tunnetaan myös sen saksankielisellä nimellä Batterie Vara. ==Historia== thumb|Toisen maailmansodan aikainen saksalaisten rakentama kasematti. Norjan miehittämisen jälkeen toisessa maailmansodassa huhtikuussa 1940 saksalaiset alkoivat välittömästi suunnitella Skagerrakin salmen sulkemista liittoutuneiden laivastolta, osana Atlantin valli -puolustussuunnitelmaa. Hanke toteutettiin sijoittamalla neljästä 38 cm- kaliiperin tykistä koostunut rannikkotykistöpatteristo Møvikiin Kristiansandiin ja sen samanlainen sisarpatteristo Hanstholmiin Tanskaan, sillä Kristiansand ja Hanstholm olivat lähimmät salmen molemmilla puolilla olevat kaupungit. Suurten rannikkotykkien lisäksi Møvikiin asennettiin 16 pienempää tykkiä, lukuisia bunkkereita ja muita linnoitteita, parakkeja sekä 2,6 kilometriä rautateitä, joiden avulla ammuksia kuljetettiin varastoista tykeille. Rakennustyöt alkoivat keväällä 1941 noin 1400 työntekijän voimin, joista puolet olivat norjalaisia ja loput tanskalaisia ja saksalaisia. Vuoden 1942 lopulta lähtien linnoitustöissä käytettiin myös neuvostoliittolaisia sotavankeja. Patteriston miehistövahvuus oli 600 sotilasta, joista 450 hoiti patteristoa ja 150 lähipuolustustehtäviä. thumb|SK C/34 -kanuunan ammuksia. Kanuunoista asennettiin ja koelaukaistiin kolme vuoden 1942 loppuun mennessä. Neljäs kanuuna (joka tunnettiin nimellä Kanuuna 1) ei koskaan valmistunut, koska muun muassa kanuunan putkea kuljettanut laiva Porto Alegre upotettiin Kattegatissa 22. helmikuuta 1945. Museon johtaja Arild Andersenin mukaan saksalaismiehistö laukaisi tykin ilman kuulosuojaimia. Sen kantama 500-kiloisella räjähteellä oli 55 kilometriä, lähes Skagerrakin puoliväliin saakka. Saksalaiset nimesivät patteriston Batterie Varaksi erään taistelussa kuolleen saksalaisen insinöörikenraalin mukaan. Patteristoa ei koskaan käytetty taistelutilanteessa, mutta harjoituslaukauksia suoritettiin sekä sodan aikana että sen jälkeen. Sodan jälkeen patteri oli osa Norjan rannikkopuolustusjärjestelmää vuosina 1946–1957. Muut kanuunat romutettiin, mutta Kanuuna 2 on säilynyt ja museoitu. Tykeillä ammuttiin viimeisen kerran vuonna 1952. Tykin aiheuttama paineaalto oli niin suuri, että lähistön saarien taloista oli avattava ovet ja ikkunat ennen laukaisua, jotta paineaalto ei rikkoisi niitä. Käytöstä poiston jälkeen patteristo oli ilman huoltoa 39 vuotta museon perustamiseen saakka vuonna 1991. ==Katso myös== *Hanstholm *SK C/34 ==Lähteet== Luokka:Kristiansand Luokka:Norjan museot Luokka:Sotatieteelliset museot ja näyttelyt Luokka:Toinen maailmansota Luokka:Rannikkopuolustus
Heckler & Koch PSG1

Heckler & Koch PSG1 (, tarkka-ampujan tarkkuuskivääri) on saksalaisen Heckler & Koch -asetehtaan viranomaiskäyttöön suunnittelema ja valmistama itselataavaa kertatulta ampuva, hidastetun rullasulun periaatteella toimiva 7,62 x 51 mm NATO -kaliiperinen tarkkuuskivääri. PSG1A1 on kiväärin uusin versio vuodelta 2006. Sen erot aiempaan malliin ovat Hensoldt 6x42 -kiikaritähtäimen korvaaminen Schmidt & Bender 3-12x50 Police Marksman II -tähtäimellä ja viritysvivun uran sijoittaminen aiempaa alemmaksi.HKPro == Lähteet == ==Aiheesta muualla== *Mel's SniperCentral *HKPro *Military Factory Small Arms *Modern Firearms *HK global website: PSG1A1 Luokka:Tarkkuuskiväärit
Nancy Stouffer

Nancy Kathleen Stouffer, joka tunnetaan myös nimellä NK Stouffer, on yhdysvaltalainen kirjailija. Stouffer kirjoitti lastenkirjan The Legend of Rah (and the Muggles) 1980-luvulla, mutta kirja ei saavuttanut suurta suosiota. Parhaiten Stouffer tunnetaan hänen syytöksistään Harry Potter -kirjasarjan kirjoittajaa J. K. Rowlingia vastaan vuonna 2000. Stouffer syytti Rowlingia mm. henkilöhahmojen plagioinnista. Stouffer hävisi oikeusjutun ja joutui maksamaan 50 000 dollarin sakon huonon käytöksen vuoksi. ==Lähteet== * http://nielsenhayden.com/makinglight/archives/001463.html Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt en:Legal disputes over the Harry Potter series#Nancy Stouffer
Nail-patella-syndrooma

thumb|200px|Nail-patella-syndrooma Nail-patella (NPS) on harvinainen vallitsevasti periytyvä autosominen oireyhtymä. Se johtuu virheestä ihmisen 9. kromosomissa (9q34) sijaitsevassa proteiinissa LMX1B. Oireyhtymän esiintymistiheys on noin 1/50 000\. Nail-patella-oireyhtymä tunnetaan myös nimillä Turner Kieser -syndrooma, Fongin tauti, Hereditary Onycho Osteo Dysplasia (HOOD) ja Iliac Horn -syndrooma. ==Oireet== Nimensä mukaisesti nail-patellan oireisiin kuuluvat heikosti kehittyneet kynnet ja polvilumpiot. Peukalonkynnet ovat yleensä epämuodostuneet tai puuttuvat kokonaan. Myös muut kynnet voivat olla normaalia hauraampia. Polvilumpiot ovat normaalisti pienet tai puuttuvat kokonaan. Muita yleisiä oireita ovat kyynärpään epämuodostumat ja ongelmat lantion luustossa. 30–50 prosentilla potilaista esiintyy munuaisten vajaatoimintaa, joka ilmenee usein aluksi proteiinina virtsassa. 3–5 prosentilla nail-patellaa sairastavista esiintyy mahdollisesti munuaissiirron vaativa nefropatia. Nail-patellaa sairastavat eivät usein pysty ojentamaan käsivarsiaan täysin suoriksi. Myös ranteen pyörimisakseli voi olla rajoittunut. Polvissa voi olla ylitaittoa. Nail-patella-oireyhtymään liitetään myös normaalia suurempi alttius glaukoomaan eli silmänpainetautiin ja skolioosiin. Yksittäisten nail-patella-ihmisten oireet vaihtelevat suuresti. Joillakin NPS saattaa ilmetä lähes oireettomasti, kun taas toinen voi kärsiä vakavista oireista. ==Hoito== Geenivirheestä johtuva nail-patella-oireyhtymä on parantumaton. Joitakin oireita voidaan kuitenkin hoitaa. Säännöllistä silmälääkärissä käyntiä suositellaan, koska glaukooman aiheuttama näön menetys voidaan estää vain riittävän aikaisella hoidolla . Munuaisten toiminnan seuranta on elintärkeää. Luuston aiheuttamia ongelmia voidaan lieventää hyvällä lihaskunnolla. ==Lähteet== ==Aiheesta muualla== * Suomalainen NPS- vertaistukiryhmä * Nail Patella Syndrome Worldwide * Luokka:Perinnölliset sairaudet Luokka:Oireyhtymät
38 cm SK C/34

thumb|300px|Pienoismalli Hanstholmissa sijainneesta SK C/34 rannikkotykkiasemasta 38 cm Schiffskanone C/34 (38 cm SK C/34) oli saksalainen 380-millinen, 47-kaliiperia pitkällä putkella varustettu laivatykki. Tykkimallia käytettiin taistelulaivojen Tirpitz ja Bismarck pääaseistuksena. thumb|Kristiansandin tykkimuseon SK C34 -kanuuna. Modifioituna tykkimalli oli myös rannikkotykistön käytössä Haringzellesissä Ranskassa, Oksbyssä ja Hanstholmissa Tanskassa sekä Kristiansandissa Norjassa Toisen maailmansodan aikana. Tykkimalli on toiseksi suurin rannikkotykistön käytössä historian aikana ollut kiinteälle alustalle asennettu tykki, ja sitä on säilynyt yksi kappale Kristiansandin tykkimuseossa, Norjassa. ==Tekniset tiedot== thumb|SK C34-kanuunan ammuksia Kristiansandin tykkimuseossa. *Valmistaja: Friedrich Krupp AG, Essen, Saksa *Suunnittelu aloitettiin 1934, käyttöönotto 1939 *Kaliiperi: 380 mm *Koko putken pituus: 19,630 m (L/51,7) *Varsinaisen putken pituus: 18,405 m (L/48,4) *Rihlaosan pituus: 15,920 m (laiva-asennus) (L/41,9), 15,748 m (rannikkotykistö) (L/41,4) *Ammustyypit: panssarikranaatti ja sirpalekranaatti *Putken paino: 111 tonnia (laiva-asennus) *Kantama 43 000 m (800 kg kranaatit) / 55 000 m (rannikkotykistön n. 500 kg sirpalekranaatit) *Tulinopeus: 2,3–3 laukausta minuutissa (laivasto), 1 / min (rannikkotykistö) *Yhden tykin miehistövahvuus 52 (62) miestä (rannikkotykistö) *Ampumatarvikkeet (sotalaivoilla) **Psgr. L/4,4 (m.Hb) **Tyyppi: panssarikranaatti **Paino: 800 kg **Lataus: 18,8 kg **Pituus: 1,672 m **Sytytin: BdZ 38-pohjaiskusytytin **Spgr. L/4,5 Bdz (m.Hb) **Tyyppi: sirpalekranaatti pohjasytyttimellä (puolipanssarikranaatti) **Paino: 800 kg **Lataus: 32,6 kg **Pituus: 1,710 m **Sytytin: BdZ 38-pohjaiskusytytin **Spgr. L/4,6 Kz (m.Hb) **Tyyppi: sirpalekranaatti kärkisytyttimellä **Paino: 800 kg **Lataus: 64,25 kg **Pituus: 1,748 m **Sytytin: Kz 27-kärki-iskusytytin *Tykin panosjärjestelmään kuului irtopanos ja kartussi, joita käytettiin samanaikaisesti. Irtopanos painoi 99,5 kg, kartussipanos 112,5 kg ja kartussihylsy 70 kg. Kartussi ladattiin irtopanoksen perään, koska kartussihylsy tiivisti tehokkaasti putken takapään laukaisutapahtuman aikana. ==Lähteet== ==Aiheesta muualla== *www.navweaps.com -sivusto, tarkat tekniset tiedot *Kristiansandin tykkimuseon kotisivut , , Luokka:Laivatykit Luokka:Rannikkotykit
Ifis (Alektorin poika)

Ifis (, ) oli kreikkalaisessa mytologiassa Argoksen kuningas ja Alektorin poika. Hän oli EteokleenApollodoros, Bibliotheke ('Kirjasto') 3.6.3 (engl. käännös). ja EuadneenApollodoros, Bibliotheke ('Kirjasto') 3.7.1 (engl. käännös). isä ja Kapaneuksen veli. Anaksagoraan pojanpoikana hän kuului anaksagoridien sukukuntaan. Kun aikanaan Amfiaraos oli vastahakoinen osallistumaan seitsemän sotapäällikön retkeen Thebaa vastaan, Polyneikes kysyi Ifiiltä neuvoa, miten hän saisi Amfiaraoksen houkuteltua mukaan. Ifis neuvoi häntä antamaan Harmonian kaulakorun Amfiaraoksen puolisolle Erifylelle, ja tämä lahjan saatuaan hän käännyttikin miehensä osallistumaan sotaretkeen heidän tekemänsä sopimuksen perusteella.Apollodoros, Bibliotheke ('Kirjasto') 3.6.2 (engl. käännös). Koska Ifis eli kauemmin kuin lapsensa, siirtyi Argoksen valtaistuin hänen kuolemansa jälkeen Sthenelokselle, hänen veljensä Kapaneuksen ja tyttärensä Euadnen pojalle.Pausanias, Periegesis tes Hellados ('Kreikan kuvaus') 2.18.5 (engl. käännös). == Lähteet == Luokka:Kreikkalainen mytologia
Ifis

Ifis (, ”vahva”, ”voimakas"; ) oli antiikin Kreikassa nimi, jota voitiin antaa sekä miehelle että naiselle. Nimellä on kreikkalaisessa mytologiassa useita kantajia: == Miehiä nimen kantajina == * Ifis, Alektorin poika ja Argoksen kuningas * Ifis, Stheneloksen ja Nikippen poika, argonautti * Ifis, paimen, joka rakastui Anaksareteen, mutta kun hän ei saanut vastakaikua rakkaudelleen, tappoi hän itsensä. * Ifis, thebalainen soturi, jonka Akamas surmasi seitsemän hyökkäyksessä Thebaa vastaan. == Naisia nimen kantajina == * Ifis, Ligduksen ja Telethusan tytär * Ifis, Thespioksen ja Megameden tytär, Herakleen puoliso ja Keleustanorin äiti * Ifis, Patrokloksen rakastettu, jonka Akhilleus antoi tälle valloitettuaan Skyroksen ja otettuaan Ifiksen ryöstäsaaliiksi.
Petri Tiainen

Petri Tiainen on seuraavien henkilöiden nimi: * Petri Tiainen, jalkapalloilija * Petri Tiainen, YUP-yhtyeen kosketinsoittaja, Kuopion kaupunginteatterin ent. kapellimestari
Hurrikaani Felix

Hurrikaani Felix oli vuoden 2007 Atlantin hurrikaanikauden kuudes nimetty myrsky, toinen hurrikaani ja toinen 5. luokan hurrikaani. 1. syyskuuta se kulki Pienten-Antillien läpi ennen voimistumistaan hurrikaaniksi, ja 2. syyskuuta se voimistui nopeasti 3. luokan hurrikaaniksi. Felix saavutti ylimmän 5. luokan luokituksen 3. syyskuuta tuulten puhaltaessa ylimmillään 75 m/s (270 km/h).Tropical Cyclone Report Felix heikentyi 4. luokan hurrikaaniksi, mutta se saavutti 5. luokan uudelleen ennen kuin se iski Nicaraguan ja Hondurasin rajan eteläpuolelle tuulten puhaltaessa 70 m/s (260 km/h). Felix aiheutti laajoja aineellisia tuhoja Keski-Amerikassa ja surmasi 133 ihmistä, joista ainakin 130 Nicaraguassa. == Lähteet == Felix